2018. május 9.

A Henkel pozitív eredményekről számolhat be az első negyedévben annak ellenére, hogy szállítási nehézségekkel nézett szembe az észak-amerikai fogyasztási cikkek piacán – a valuta negatív változása hatással van a negyedévre

# A Henkel pozitív szerves árbevétel növekedést ért el, valamint tovább nőtt az eredményesség és az egy részvényre jutó hozam

* **Értékesítés 4,835 millió euró értékben: +1,1%-os szerves növekedés,   
  -4,5%-os nominális, a negatív valutahatások mértéke 8,6%**
* **EBIT marzs\* további növekedése: +50 bázisponttal 17,4%-ra**
* **Nőtt az elsőbbségi részvények hozama\*: +1,4%-kal 1,43 euróra nőtt, a negatív valutahatások mértéke 6,4%**
* **A második negyedévben jól halad az észak-amerikai normál szolgáltatási szintre való visszatérés**
* **A 2018-as pénzügyi évre vonatkozó kilátások megerősítése**

**Düsseldorf – „A Henkel pozitív eredményeket ért el az első negyedévben annak ellenére, hogy szállítási nehézségekkel nézett szembe az észak-amerikai fogyasztási cikkek piacán. Az értékesítés területén szerves növekedés volt tapasztalható és tovább nőtt a korrigált EBIT-marzs is. Az elsőbbségi részvények korrigált hozama is nőtt a negatív valutafolyamatok ellenére. Ezen teljesítmény alapján megerősítjük a 2018. évi pénzügyi kilátásokat. Elkötelezettek vagyunk amellett, hogy tovább folytassuk nyereséges növekedésünket” – nyilatkozta Hans Van Bylen, a Henkel igazgatóságának elnöke.**

\* Az egyszeri költségek/bevételek és átszervezési kiadások hatásának kiszűrésével.

**„Az első negyedévben kivételesen negatív valutaváltozásokkal kellett szembenéznünk, amelyek 8,6 %-os, vagyis körülbelül 440 millió eurós hatással voltak a teljes értékesítésünkre. A kedvezőtlen valutaárfolyamok hatással voltak a működési profitra és az egy részvényre jutó hozamra is” – mondta Hans Van Bylen.**

**„Az Adhesive Technologies üzletágban nagyon erős szerves növekedést értünk el az értékesítés területén. Másrészt azonban a Laundry & Home Care, valamint a Beauty Care üzletágak eladásai nem érték el az előző évi szintet, elsősorban amiatt, hogy szállítási nehézségeink voltak az észak-amerikai fogyasztási cikkek piacán, és erről jelentést is tettünk márciusban. A második negyedév során terveink szerint Észak-Amerikában is visszatérünk a rendes szolgáltatási szintekre” – mondta Hans Van Bylen.**

**Értékesítés és bevételek 2018 első negyedévében**

Az **árbevétel** 2018 első negyedévében elérte a 4 835 millió eurót. Az árfolyamhatások és a felvásárlások/befektetés-megszüntetések hatásainak kiszűrése utáni **szerves** árbevétel 1,1%-kal növekedett. A negatív valutaváltozásoknak 8,6%-os hatásuk volt az árbevételre. A felvásárlásokból és befektetés-megszüntetésekből származó hozzájárulások mértéke 3,0% volt. A névleges árbevétel 4,5%-kal alulmúlta az előző év első negyedévének értékét.

Az **Adhesive Technologies** üzletág nagyon erős, 4,7%-os szerves árbevétel-növekedésről számolt be. Az észak-amerikai fogyasztói cikkek piacán tapasztalt szállítási nehézségek következtében a **Beauty Care** (szépségápolás)üzletág árbevétele 4,3%-kal volt kevesebb az előző év első negyedévének értékéhez képest. A **Laundry & Home Care** (mosó- és háztartási tisztítószerek)üzletág 0,7%-os, kissé negatív szerves árbevétel-növekedésről számolt be.

A **fejlődő piacok** ismét átlagos felüli mértékben járultak hozzá a vállalat szerves növekedéséhez a nagyon erős, 6,9%-os szerves növekedéssel az értékesítés területén. Az észak-amerikai fogyasztói cikkek piacán tapasztalt szállítási nehézségek következtében az **érett piacok** 2,8%-os negatív szerves hatást könyvelhettek el az értékesítés területén.

A **nyugat-európai** eladások 0,2%-os szerves növekedést mutattak. **Kelet-Európa** 7,6%-os szerves növekedést ért el. **Afrikában/a Közel Keleten** az értékesítések szerves növekedése 8,6% volt. Az észak-amerikai fogyasztói cikkek piacán tapasztalt szállítási nehézségek következtében az **észak-amerikai** régió árbevétele szervesen 6,5%-kal csökkent. **Latin-Amerika** 7,3%-os szerves növekedést ért el, míg az **ázsiai-csendes-óceáni** térségben 4,2%-os volt az értékesítés szerves növekedése.

A **korrigált üzemi eredmény (EBIT)** 842 millió euró volt, ez 1,4%-kal alulmúlta 2017 első negyedévének szintjét, ami 854 millió euró volt. A valuták negatív hatása 6,2%-os volt.

**A korrigált árbevétel-arányos megtérülés (EBIT)** 0,5 százalékponttal 17,4%-ra növekedett.

**Az elsőbbségi részvények korrigált hozama** 1,4%-kal1,41 euróról 1,43 euróra emelkedett. A valutaváltozásoknak 6,4%-os negatív hatásuk volt az elsőbbségi részvények korrigált hozamának növekedésére.

A **nettó forgótőke** árbevételhez viszonyított aránya 6,2%-kal meghaladta a 2017. első negyedévi értéket (4,9%).

2018. március 31-től a Henkel **nettó pénzügyi helyzete** -3 247 millió eurós mérleget mutatott (2017. december 31.: -3 225 millió euró).

**Üzletágak teljesítménye**

Az **Adhesive Technologies** üzletág nagyon erős, 4,7%-os szerves **árbevétel-növekedést** ért el az első negyedévben. A nominális árbevétel elérte a 2 270 millió eurót, míg a tavalyi év első negyedévében ez az összeg 2 295 millió euró volt. A **korrigált üzemi eredmény** 410 millió euró volt, amely kis mértékben alulmúlta a 2017. első negyedévi értéket. A **korrigált árbevétel-arányos megtérülés** 18,1%-os értéke az előző év negyedévének szintjén volt.

A **Beauty Care** üzletág **értékesítése** szervesen 4,3%-kal csökkent az első negyedévben. Ha nem vesszük figyelembe az észak-amerikai szállítási nehézségek hatásait, az árbevétel elérte volna az előző évi értéket. A nominális árbevétel elérte a 965 millió eurót, miközben az előző év első negyedévében ez az összeg 1 011 millió euró volt. A **korrigált üzemi eredmény** elérte a 161 millió eurót, amely 4,6%-os csökkenést jelent az előző év első negyedévéhez képest. A **korrigált árbevétel-arányos megtérülés** stabil növekedést mutatott és elérte a 16,7%-ot.

A **Laundry & Home Care** üzletág szervesen kisebb, 0,7%-os árbevétel-csökkenést könyvelt el az első negyedévben. Ha nem vesszük figyelembe az észak-amerikai szállítási nehézségek hatásait, a Laundry & Home Care üzletág kitűnő árbevétel-növekedésről számolhatott volna be. A nominális árbevétel elérte az 1 569 millió eurót; ez az összeg 1 726 millió euró volt az előző év azonos időszakában. A **korrigált üzemi eredmény** 291 millió eurós értéke 2,5%-kal alulmúlta a 2017. év első negyedévének értékét. A **korrigált árbevétel-arányos megtérülés** 1,2 százalékponttal 18,5%-ra nőtt.

**A 2018-as pénzügyi év előrejelzéseinek megerősítése**

Az év hátralevő részében a Henkel azt várja, hogy továbbra is megmarad a változékony és bizonytalan piaci környezet. A jelentős valuta-ingadozások is fennmaradnak. A Henkel továbbra is arra számít, hogy az amerikai dollár gyengülést mutat majd az euróval szemben a 2017-es teljes évhez képest, valamint az is valószínű, hogy a fejlődő piacokon néhány fontos valuta leértékelődik majd. A Henkel továbbá azzal számol, hogy a nyersanyag- és csomagolási árak tovább nőnek a tavalyi évhez képest.

A 2018-as pénzügyi évre a Henkel jóváhagyta a legutolsó, 2018. márciusi előrejelzéseket. A Henkel arra számít, hogy 2-4%-os szerves árbevétel-növekedést tud elérni az Adhesive Technologies és Laundry & Home Care üzletágakban, valamint 0-2%-os növekedést a Beauty Care üzletágban. A korrigált árbevétel-arányos megtérülést (EBIT) illetően a Henkel arra számít, hogy ez az érték meghaladja majd a 17,5%-ot mindhárom üzletág hozzájárulása segítségével. A valutapiaci bizonytalanságok, különösen az amerikai dollár trendjei vonatkozásában a Henkel arra számít, hogy az elsőbbségi részvények korrigált hozama euróban számolva 5-8 %-os növekedést mutat majd.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

A jelen dokumentum a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapszanak. A jövőre vonatkozó állításokat olyan és hasonló szavakkal fejezzük ki, mint a vár, szándékozik, tervez, jósol, feltételez, vél, becsül, számít. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Kapcsolat   
  
**Investors & Analysts Press & Media**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Dr.** **Eva Sewing Wulf Klüppelholz**

Phone: +49 211 797 - 5277 Phone: +49 211 797 - 1875

Email: [eva.sewing@henkel.com](mailto:eva.sewing@henkel.com) Email: wulf.klueppelholz@henkel.com

**Christopher Huesgen Jennifer Ott**

Phone: +49 211 797 - 4314 Phone: +49 211 797 - 2756

Email: [christopher.huesgen@henkel.com](mailto:christopher.huesgen@henkel.com) Email: [jennifer.ott@henkel.com](mailto:jennifer.ott@henkel.com)

**Mona Niermann Hanna Philipps**

Phone: +49 211 797 – 7151 Phone: +49 211 797 - 3626

Email: mona.niermann[@henkel.com](mailto:xxx.xxxxxx@henkel.com) Email: [hanna.philipps@henkel.com](mailto:hanna.philipps@henkel.com)

A 2018. első negyedéves pénzügyi teljesítményéről szóló közlemény több letölthető dokumentummal elérhető az alábbi weboldalakon:  
[www.henkel.com/press](http://www.henkel.de/presse)

[www.henkel.com/ir](http://www.henkel.de/ir)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)